2011D0207 — FI — 15.08.2013 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION TÄYTÄNTÖÖNPANOPÄÄTÖS, annettu 29 päivänä maaliskuuta 2011, tonnikalan elvytykseen Itä-Atlantilla ja Välimerellä liittyvästä erityisestä valvonta- ja tarkastusohjelmasta (tiedoksiannettu numerolla K(2011) 1984) (2011/207/EU) (EYV L 087, 2.4.2011, p.9)

Muutettu:









▼B

▼M1

KOMISSION TÄYTÄNTÖÖNPANOPÄÄTÖS,

annettu 29 päivänä maaliskuuta 2011,

tonnikalan elvytykseen Itä-Atlantilla ja Välimerellä liittyvästä erityisestä valvonta- ja tarkastusohjelmasta

▼B

(tiedoksiannettu numerolla K(2011) 1984)

(2011/207/EU)







EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, 20 päivänä marraskuuta 2009 annetun neuvoston asetuksen (EY) N:o 1224/2009 ( 1 ) ja erityisesti sen 95 artiklan, sekä katsoo seuraavaa: (1) Kansainvälinen Atlantin tonnikalojen suojelukomissio (ICCAT) hyväksyi vuonna 2006 tonnikalalle Itä-Atlantilla ja Välimerellä sovellettavan monivuotisen elvytyssuunnitelman. Elvytyssuunnitelma saatettiin osaksi unionin lainsäädäntöä neuvoston asetuksella (EY) N:o 1559/2007 ( 2 ). (2) ICCAT muutti elvytyssuunnitelmaa 24 päivänä marraskuuta 2008 suosituksella 08-05. Muutettu elvytyssuunnitelma saatettiin osaksi unionin lainsäädäntöä neuvoston asetuksella (EY) N:o 302/2009 ( 3 ). (3) Muutetun monivuotisen elvytyssuunnitelman täysimittaisen toteuttamisen varmistamiseksi komission päätöksellä 2009/296/EY ( 4 ) otettiin käyttöön erityinen valvonta- ja tarkastusohjelma, jota sovelletaan kahden vuoden ajan 15 päivästä maaliskuuta 2009 alkaen 15 päivään maaliskuuta 2011 asti. (4) Päätöksellä 2009/296/EY käyttöön otetun tonnikalan elvytykseen Itä-Atlantilla ja Välimerellä liittyvän erityisen valvonta- ja tarkastusohjelman soveltaminen päättyy 15 päivänä maaliskuuta 2011. Ohjelman jatkuvuuden varmistamiseksi ja ICCAT:n suosituksen 10-04 tiettyjen määräysten ja varsinkin niiden määräysten, jotka koskevat vaadittujen kalastus- ja tarkastussuunnitelmien nopeaa toimittamista, täytäntöönpanemiseksi välittömästi olisi annettava uusi komission päätös. (5) Uusi erityinen valvonta- ja tarkastusohjelma olisi otettava käyttöön 15 päivän maaliskuuta 2011 ja 15 päivän maaliskuuta 2014 väliseksi ajaksi. Sen soveltamisesta saatuja tuloksia olisi arvioitava säännöllisin väliajoin yhteistyössä asianomaisten jäsenvaltioiden kanssa. (6) Tonnikalankalastuksen valvonta- ja tarkastustoimien yhdenmukaistamiseksi unionin tasolla on aiheellista laatia asianomaisten jäsenvaltioiden toimivaltaisten viranomaisten toteuttamia valvonta- ja tarkastustoimia koskevat yhteiset säännöt, ja jäsenvaltioiden on aiheellista vahvistaa kyseisten sääntöjen mukaiset kansalliset valvontaohjelmat. Sitä varten olisi vahvistettava valvonta- ja tarkastustoimien intensiteettiä koskevat vertailuarvot sekä valvonnan ja tarkastusten tärkeysjärjestys ja menettelyt. (7) Jotta voitaisiin varmistaa rikkomistapausten seuranta, tässä päätöksessä olisi vahvistettava muun muassa menettelyt, joita noudattaen asianomaiset viranomaiset voivat vaihtaa asiaa koskevia tietoja asetuksen (EY) N:o 1224/2009 117 artiklan mukaisesti. (8) Yhteiset tarkastus- ja valvontatoimet olisi toteutettava neuvoston asetuksella (EY) N:o 768/2005 ( 5 ) perustetun yhteisön kalastuksenvalvontaviraston laatimien yhteiskäyttösuunnitelmien mukaisesti. (9) Tässä päätöksessä säädetyt toimenpiteet ovat kalastus- ja vesiviljelyalan komitean lausunnon mukaiset, sekä katsoo seuraavaa: ON HYVÄKSYNYT TÄMÄN PÄÄTÖKSEN:







I

LUKU

YLEISET SÄÄNNÖKSET

▼M3

1 artikla

Tässä päätöksessä vahvistetaan erityinen valvonta- ja tarkastusohjelma tarkoituksena varmistaa kansainvälisen Atlantin tonnikalojen suojelukomission (ICCAT:n) vuonna 2006 hyväksymän Itä-Atlantilla ja Välimerellä toteutettavan tonnikalan monivuotisen elvytyssuunnitelman, sellaisena kuin se on saatettuna osaksi unionin lainsäädäntöä asetuksella (EY) N:o 302/2009 ja lisäksi Euroopan parlamentin ja neuvoston antamalla asetuksella (EU) N:o 500/2012 ( 6 ) sekä viimeksi muutettuna ICCAT:n 10 päivänä joulukuuta 2012 antamalla suosituksella 12-03, yhdenmukainen täytäntöönpano.

▼B

2 artikla

Ajallinen ja alueellinen soveltamisala

Erityistä valvonta- ja tarkastusohjelmaa sovelletaan 15 päivään maaliskuuta 2014 saakka ICCAT-yleissopimusalueella.

3 artikla

Aineellinen soveltamisala

Erityinen valvonta- ja tarkastusohjelma kattaa seuraavat:

1) kaikki kalastustoiminta kalastusaluksilla ja tonnikalarysillä, myös yhteiset kalastustoimet, sivusaaliit mukaan luettuina;

▼M3

2) kaikki pyynti-, purkamis-, siirto-, jälleenlaivaus- ja kasvatuskassiin siirtotoimet, mukaan luettuina toteutetut pilottitutkimukset, joissa selvitetään, miten pyynti- ja kasvatuskassiin siirtopaikassa voitaisiin paremmin arvioida sekä tonnikalojen lukumäärää että painoa, muun muassa käyttäen stereoskooppisia järjestelmiä ja ohjelmaa, jossa käytetään stereoskooppisia kameroita tai vastaavan tarkkuuden tarjoavia vaihtoehtoisia tekniikoita ja jonka on katettava 100 prosenttia kaikista kasvatuskassiin siirtotoimista, jotta voidaan määrittää kalojen lukumäärä ja paino kussakin kasvatuskassiin siirtotoimessa;

▼B

3) tonnikalan kasvatuskassiin/viljelylaitokselle siirron, lihottamisen, kasvatuksen, kassista nostamisen tai jalostamisen ja/tai tonnikalatuotteiden kaupan alalla toimivien laitosten ja toimijoiden kaikki toiminta tuonti, vienti, jälleenvienti, kuljetus ja varastointi mukaan luettuina;

4) urheilu- ja virkistyskalastus.







II

LUKU

TAVOITTEET, TÄRKEYSJÄRJESTYS, VERTAILUARVOT JA MENETTELYT

4 artikla

Tavoitteet

Valvonta- ja tarkastustoimilla on pyrittävä varmistamaan seuraavien säännösten noudattaminen:

1) asetuksen (EY) N:o 302/2009 4 artiklassa säädetyt vuosittaiset kalastussuunnitelmat;

2) asetuksen (EY) N:o 302/2009 8 artiklassa säädetty kielto käyttää ilma-aluksia ja helikoptereita tonnikalojen etsintään;

3) asetuksen (EY) N:o 302/2009 5 ja 6 artiklassa säädetyt kalastus- ja kasvatuskapasiteettia koskevat toimenpiteet;

▼M3

4) tarkkailijaohjelman täytäntöönpano unionissa, mukaan luettuna jäsenvaltioiden tarkkailijaohjelma ja ICCAT:n suosituksen 12-03 90, 91 ja 92 kohdassa sekä liitteessä 7 määrätty ICCAT:n alueellinen tarkkailijaohjelma;

▼B

5) asetuksen (EY) N:o 302/2009 14 ja 15 artiklassa säädetyt luvan saaneiden pyyntialusten ja muiden kalastusalusten suorittamaa kirjaamista koskevat säännöt;

▼M3

6) ICCAT:n suosituksessa 12-03 määrätyt tonnikalan kalastusta koskevat tekniset erityistoimenpiteet ja edellytykset, erityisesti alamittaa koskevat säännöt ja niihin liittyvät edellytykset;

7) ICCAT:n suosituksessa 12-03 määrätyt saaliita koskevat määrälliset rajoitukset ja niihin liittyvät erityisedellytykset, kiintiöiden käytön seuranta mukaan luettuna;

8) ICCAT:n suosituksessa 12-03 määrätyt tonnikalaan sovellettavat dokumentointisäännöt;

9) sellaisten pilottitutkimusten täytäntöönpano, joissa selvitetään, miten pyynti- ja kasvatuskassiin siirtopaikassa voitaisiin paremmin arvioida sekä tonnikalojen lukumäärää että painoa, myös käyttäen stereoskooppisia järjestelmiä;

10) sellaisen ohjelman täytäntöönpano, jossa käytetään stereoskooppisia kamerajärjestelmiä tai vastaavan tarkkuuden tarjoavia vaihtoehtoisia tekniikoita ja jonka on katettava 100 prosenttia kaikista kasvatuskassiin siirtotoimista, jotta voidaan määrittää kalojen lukumäärä ja paino kussakin kasvatuskassiin siirtotoimessa.

▼B

5 artikla

Tärkeysjärjestys

Eri pyydysluokat asetetaan erilaiseen tärkeysjärjestykseen vuosittaisen kalastussuunnitelman mukaisesti. Sen vuoksi kunkin jäsenvaltion on vahvistettava oma tärkeysjärjestyksensä.

6 artikla

Vertailuarvot

Tarkastusten vertailuarvot vahvistetaan liitteessä I.

7 artikla

Menettelyt

Valvonta- ja tarkastustoimet on toteutettava seuraavia menettelysäännöksiä noudattaen:

▼M3

1) ICCAT:n suosituksen 12-03 99, 100 ja 101 kohdassa sekä liitteessä 8 määrätty ICCAT:n yhteinen kansainvälinen tarkastusjärjestelmä;

2) ICCAT:n suosituksessa 12-03 ja erityisesti sen liitteessä 8 määrätty tarkastusmenetelmä;

▼B

3) tämän päätöksen liitteessä II vahvistetut menettelyt, joita virkamiesten on noudatettava;

4) tämän päätöksen 8–13 artiklassa vahvistetut menettelyt, joita jäsenvaltioiden on noudatettava.

8 artikla

Yhteiset menettelyt

Jäljempänä 12 artiklassa tarkoitettujen jäsenvaltioiden on varmistettava, että muiden asianomaisten jäsenvaltioiden virkamiehet kutsutaan mukaan yhteisiin tarkastus- ja valvontatoimiin, ja vahvistettava yhteisiä toimia koskevat menettelyt, joita sovelletaan niiden valvonta-aluksiin.

9 artikla

Tarkastus- ja valvontatoimista ilmoittaminen

▼M3

1. Jäsenvaltion, joka aikoo valvoa ja tarkastaa kalastusaluksia toisen jäsenvaltion lainkäyttövaltaan kuuluvilla vesillä yhteiskäyttösuunnitelman (YKS) mukaisesti, on ilmoitettava aikomuksistaan asetuksen (EY) N:o 1224/2009 80 artiklan 5 kohdassa tarkoitettuun asianomaisen rannikkojäsenvaltion yhteyspisteeseen ja Euroopan kalastuksenvalvontavirastoon.

▼B

2. Edellä 1 kohdassa tarkoitetun ilmoituksen on sisällettävä seuraavat tiedot:

a) tarkastusalusten ja tarkastukseen käytettävien ilma-alusten tyyppi, nimi ja kutsutunnus asetuksen (EY) N:o 1042/2006 6 artiklassa tarkoitetun luettelon perusteella;

b) alueet, joilla valvonta- ja tarkastustoimet toteutetaan;

c) valvonta- ja tarkastustoimien kesto.

▼M1

10 artikla

Rikkomisten ilmoittaminen

Jäsenvaltion, jonka virkamiehet havaitsevat 3 artiklassa lueteltuja toimia tarkastaessaan rikkomisen, on viipymättä ilmoitettava komissiolle tarkastuksen päivämäärä ja rikkomista koskevat yksityiskohdat.

▼B

11 artikla

Vakavien rikkomisten vuoksi välittömästi toteutettavat täytäntöönpanotoimenpiteet

1. Jos unionin kalastusaluksella havaitaan vakava rikkominen, lippujäsenvaltion on varmistettava, että sen lipun alla purjehtiva kalastusalus lopettaa tarkastuksen jälkeen kaikki kalastustoimensa, ja ilmoitettava asiasta komissiolle kohtuullisessa ajassa.

2. Jos unionin kalastusalusta ei kutsuta satamaan, lippujäsenvaltion on toimitettava komissiolle perustelut 72 tunnin kuluessa.







III

LUKU

TÄYTÄNTÖÖNPANO

12 artikla

Kansalliset valvontaohjelmat

▼M3

1. Erityinen valvonta- ja tarkastusohjelma on pantava täytäntöön asetuksen (EY) N:o 1224/2009 46 artiklassa tarkoitettujen Kreikan, Espanjan, Ranskan, Italian, Kyproksen, Maltan ja Portugalin hyväksymien kansallisten valvontaohjelmien avulla sekä 1 päivästä heinäkuuta 2013 alkaen Kroatian hyväksymän kansallisen valvontaohjelman avulla.

▼B

2. Kansalliset valvontaohjelmat on laadittava tässä päätöksessä säädettyjen tavoitteiden, tärkeysjärjestyksen, vertailuarvojen ja menettelyjen mukaisesti, ja niihin on sisällyttävä kaikki liitteessä III luetellut tiedot.

3. Kansallisiin valvontaohjelmiin on liitettävä vuotuinen täytäntöönpanosuunnitelma, jonka on sisällettävä tiedot osoitetuista aineellisista ja henkilöresursseista sekä alueista, joilla niitä käytetään. Vuotuisissa täytäntöönpanosuunnitelmissa on otettava huomioon liitteessä I vahvistetut vertailuarvot.

4. Vuoden 2012 kalastuskautena jäsenvaltioiden on toimitettava kansalliset valvontaohjelmansa ja vuotuiset täytäntöönpanosuunnitelmansa viimeistään 15 päivänä syyskuuta 2011 ja vuoden 2013 kalastuskautena viimeistään 15 päivänä syyskuuta 2012. Niiden on asetettava ne saataville jäsenvaltion verkkosivuston suojattuun osioon viimeistään 1 päivänä tammikuuta 2012 ja 1 päivänä tammikuuta 2013.

13 artikla

Jäsenvaltioiden välinen yhteistyö

Kaikkien jäsenvaltioiden on tehtävä yhteistyötä 12 artiklan 1 kohdassa tarkoitettujen jäsenvaltioiden kanssa erityisten valvonta- ja tarkastusohjelmien täytäntöönpanemiseksi.

14 artikla

Yhteiset tarkastus- ja valvontatoimet

Edellä 12 artiklassa tarkoitetut kansalliset valvontaohjelmat voidaan panna kokonaan tai osittain täytäntöön asetuksen (EY) N:o 768/2005 mukaisesti ►M1 Euroopan kalastuksenvalvontaviraston ◄ laatiman yhteiskäyttösuunnitelman välityksellä.

15 artikla

Raportti kansallisten valvontaohjelmien täytäntöönpanosta

1. Edellä 12 artiklan 1 kohdassa tarkoitettujen jäsenvaltioiden on toimitettava komissiolle ja ►M1 Euroopan kalastuksenvalvontavirastolle ◄ raportti niiden 12 artiklassa tarkoitetun kansallisen valvontaohjelman täytäntöönpanosta.

▼M3

2. Väliraportit on toimitettava kunkin vuoden 15 päivänä heinäkuuta ja 15 päivänä syyskuuta edellisen kuukauden loppuun kestävän ajanjakson osalta ja edellisen vuoden kattava loppuraportti on toimitettava 15 päivänä tammikuuta.

▼M1

3. Raportin on sisällettävä seuraavat tiedot liitteessä IV vahvistetun taulukon mukaisesti:

▼B

a) kuukausittain toteutetut tarkastus- ja valvontatoimet;

b) kaikki havaitut rikkomiset, joista kustakin on annettava seuraavat tiedot: ▼M3 i) kalastusalus (nimi, lippuvaltio, pyydys ja ICCAT-numero, yhteisön alusrekisterinumero tai ulkoinen tunnistuskoodi), tonnikalarysä sekä asianomaisten tonnikalatuotteiden jalostuksen ja/tai kaupan alalla toimiva viljelylaitos tai yritys; ii) tarkastuksen päivämäärä, kellonaika ja paikka sekä rikkomiseen liittyvän tonnikalan määrä; ▼B iii) rikkomisen luonne, mukaan luettuina tiedot 10 ja 11 artiklassa tarkoitetuista vakavista rikkomisista; iv) havaittujen rikkomisten senhetkinen seurantatilanne (esim. vireillä, haettu muutosta, vielä käsiteltävänä); v) tarkka kuvaus määrätyistä seuraamuksista (esim. sakkojen taso, takavarikoitujen kalojen ja/tai pyydysten arvo, kirjalliset varoitukset) todisteineen; vi) selitys tapauksista, joissa ei ole toteutettu toimenpiteitä;

c) kaikki jäsenvaltioiden väliset koordinointi- ja yhteistyötoimet.

4. Rikkominen on merkittävä jokaiseen myöhempään raporttiin, kunnes toimi on asianomaisen jäsenvaltion lainsäädännön mukaisesti saatettu päätökseen.

16 artikla

Lisätiedot

Jäsenvaltioiden on komission pyynnöstä toimitettava sille kaikki asiaankuuluvat tämän päätöksen täytäntöönpanoa koskevat lisätiedot.

17 artikla

Unionin tarkastussuunnitelma ja -raportti

1. Komissio toimittaa tämän päätöksen ja kansallisten valvontaohjelmien perusteella ja jäsenvaltioita kuultuaan ICCAT:n komissiolle unionin tarkastussuunnitelman kuukautta ennen ICCAT.n suosituksen 10-04 9 kohdan mukaista ICCAT:n komission vuosikokousta.

2. Komissio kutsuu joka vuosi koolle kalastus- ja vesiviljelykomitean kokouksen arvioimaan erityisen valvonta- ja tarkastusohjelman noudattamista ja sen tuloksia tarkoituksena laatia kertomus, joka unionin on toimitettava ICCAT-sihteeristölle vuosittain 15 päivänä lokakuuta.







IV

LUKU

LOPPUSÄÄNNÖKSET

18 artikla

Osoitus

Tämä päätös on osoitettu kaikille jäsenvaltioille.

▼M3









LIITE I

VERTAILUARVOT

Tässä liitteessä vahvistetut vertailuarvot on pantava täytäntöön erityisesti seuraavien varmistamiseksi:

a) EU:n vesillä tapahtuvien kasvatuskassiin siirtoon liittyvien toimien täysipainoinen valvonta;

b) siirtotoimien täysipainoinen valvonta;

c) yhteisten kalastustoimien täysipainoinen valvonta;

d) kaikkien tonnikalaan sovellettavassa lainsäädännössä vaadittujen asiakirjojen valvonta, erityisesti kirjattujen tietojen luotettavuuden tarkastaminen.







Tarkastuspaikka Vertailukohde Kasvatuskassiin siirtoon liittyvät toimet (nostotoimet mukaan luettuina) Kaikilla kasvatuskassiin siirtoon liittyvillä toimilla on oltava pyyntialuksen lippujäsenvaltion hyväksyntä, joka on annettava 48 tunnin kuluessa kasvatuskassiin siirron osalta vaadittujen tietojen toimittamisesta. Sopimuspuolen, jonka lainkäyttövaltaan kuuluvalla alueella tonnikalan lihotuslaitos sijaitsee, on toteutettava tarvittavat toimenpiteet kieltääkseen sellaisten tonnikalojen altaaseen lihotettavaksi tai kasvatettavaksi panemisen, joiden mukana ei ole ICCAT:n vaatimia ja pyyntialuksen tai tonnikalarysän lippuvaltion viranomaisten vahvistamia ja validoimia asiakirjoja (1) (ICCAT:n suosituksessa 12-03 oleva 86 kohta). Viljelylaitoksen jäsenvaltion toimivaltaisten viranomaisten on tarkastettava kaikki tonnikalan kasvatuskassiin siirtotoimet ja nostotoimet ICCAT:n suosituksissa 06-07 ja 12-03 vahvistettujen asianomaisten velvoitteiden mukaisesti. Kalat on siirrettävä kasvatuskassiin ennen 15 päivää elokuuta, jollei suosituksen mukaista pätevää syytä ole (suosituksessa 12-03 oleva 85 kohta). Tarkastukset merellä Vertailuarvo vahvistetaan kunkin alueen kalastustoiminnan yksityiskohtaisen analysoinnin jälkeen. Merellä käytettävien vertailuarvojen on viitattava valvontapäivien lukumäärään merellä tonnikalan elvytysalueella sekä valvontapäivien lukumäärään niin, että mainitaan kalastuskausi ja kohteena olevan kalastustoiminnan tyyppi. Siirtotoimet Kaikilla siirtotoimilla on oltava siirtoa koskevaan ennakkoilmoitukseen perustuva lippuvaltion ennakkolupa (ICCAT:n suosituksessa 12-03 oleva 77 kohta). Kullekin siirtotoimelle on annettava lupanumero (ICCAT:n suosituksessa 12-03 oleva 78 kohta). Siirto sallitaan 48 tunnin kuluessa siirtoa koskevan ennakkoilmoituksen toimittamisesta (ICCAT:n suosituksessa 12-03 oleva 78 kohta). Lippuvaltiolle on lähetettävä ICCAT:n siirtoilmoitus kunkin siirtotoimen päättyessä (ICCAT:n suosituksessa 12-03 oleva 79 kohta). Kaikkia siirtotoimia on valvottava vedenalaisen videokameran avulla (ICCAT:n suosituksessa 12-03 oleva 81 kohta ja liite 9). Jälleenlaivaukset Kaikki asianomaiset alukset on tarkastettava niiden saapuessa satamaan ennen kuin jälleenlaivaustoimet alkavat ja ennen alusten lähtemistä jälleenlaivauksen päätyttyä. Muissa kuin nimetyissä satamissa on tehtävä satunnaistarkastuksia. Lippuvaltioille on toimitettava jälleenlaivausilmoitus 48 tunnin kuluessa satamassa suoritetun jälleenlaivauksen päivämäärästä (ICCAT:n suosituksessa 12-03 oleva 66 kohta). Yhteiset kalastustoimet Kaikilla yhteisillä kalastustoimilla on oltava lippuvaltioiden ennakkolupa. Jäsenvaltioiden on perustettava kaikkia sallimiaan yhteisiä kalastustoimia koskeva rekisteri ja pidettävä sitä yllä. Ilmavalvonta Joustava vertailuarvo, joka vahvistetaan kunkin alueen kalastustoiminnan yksityiskohtaisen analysoinnin jälkeen ja ottaen huomioon jäsenvaltion käytettävissä olevat resurssit. Saaliiden purkamiset Kaikki nimettyyn satamaan tonnikalan purkamista varten tulevat alukset on tarkastettava. Tietty prosenttiosuus on tarkastettava perustuen riskinarviointiin, jossa otetaan huomioon kiintiö, laivaston koko ja pyyntiponnistus. Muissa kuin nimetyissä satamissa on tehtävä satunnaistarkastuksia. Asianomaisen viranomaisen on lähetettävä selvitys purkamisesta kalastusaluksen lippuvaltion viranomaiselle 48 tunnin kuluessa purkamisen päättymisestä (ICCAT:n suosituksessa 12-03 oleva 70 kohta). Kaupan pitäminen Joustava vertailuarvo, joka vahvistetaan kaupanpitämistoimien yksityiskohtaisen analysoinnin jälkeen. Urheilu- ja virkistyskalastus Joustava vertailuarvo, joka vahvistetaan urheilu- ja virkistyskalastustoimien yksityiskohtaisen analysoinnin jälkeen. Tonnikalarysät Nosto- ja siirtotoimet on tarkastettava 100-prosenttisesti. (1) Maltan 12.6.2013 päivätyllä kirjeellä pyytämä muutos.









LIITE II

MENETTELYT, JOITA VIRKAMIESTEN ON NOUDATETTAVA

1. Tarkastustehtävät

1.1 Yleiset tarkastustehtävät

Jokaisesta valvonta- ja tarkastustoimesta on laadittava tämän liitteen 2 kohdassa olevan mallin mukainen tarkastusraportti. Virkamiesten on kaikissa tapauksissa tarkastettava ja kirjattava raporttiinsa seuraavat tiedot:

1) vastuuhenkilöiden henkilötiedot sekä tarkastettuun toimintaan osallistuneiden alusten, viljelylaitoksen, tonnikalarysien ja henkilöstön yms. tunnistetiedot;

2) luvat, lisenssit ja kalastuslupa;

3) alusta koskevat asiaankuuluvat tiedot, kuten kalastuspäiväkirja, siirto- ja jälleenlaivausilmoitukset, ICCAT:n tonnikalan saalisasiakirjat, jälleenvientitodistukset ja ICCAT:n suosituksessa 12-03 määrätyt muut tarkastus- ja valvontatarkoituksissa tutkitut asiakirjat;

4) elvytyssuunnitelman määräysten noudattamisen yhteydessä pyydettyjen, tonnikalarysiin joutuneiden, siirrettyjen, jälleenlaivattujen, aluksesta purettujen, kuljetettujen, viljeltyjen, jalostettujen tai myytyjen tonnikalojen kokoa koskevat yksityiskohtaiset havainnot;

5) aluksella, joka ei aktiivisesti pyydä tonnikalaa, pidetyn tonnikalan sivusaaliin prosenttiosuus.

Tarkastusraportteihin on merkittävä kaikki asiaankuuluvat havainnot tarkastuksista, jotka on tehty merellä, ilmasta, satamassa, tonnikalarysissä, viljelylaitoksissa tai muissa asiaankuuluvissa yrityksissä. Kun tarkastus tehdään ICCAT:n yhteisen kansainvälisen tarkastusjärjestelmän puitteissa, tarkastusviranomaisen on kirjattava tehdyt tarkastukset ja mahdolliset havaitut rikkomiset aluksen kalastuspäiväkirjaan.

Havaintoja on verrattava virkamiesten muilta toimivaltaisilta viranomaisilta saamiin tietoihin, alusten satelliittiseurantajärjestelmän tiedot, hyväksyttyjen alusten luettelot, tarkkailijoiden raportit, videotallenteet ja kaikki kalastustoimiin liittyvät asiakirjat mukaan luettuina.

1.2 Ilmavalvonnan tehtävät

Virkamiesten on ilmoitettava valvontatiedot ristiintarkastusta varten ja erityisesti verrattava kalastusaluksia koskevia havaintoja alusten satelliittiseurantajärjestelmän tietoihin ja hyväksyttyjen alusten luetteloon.

Virkamiesten on havainnoitava laittomia, ilmoittamattomia ja sääntelemättömiä (LIS) kalastustoimia sekä tonnikalojen etsintään käytettäviä ilma-aluksia ja helikoptereita ja raportoitava niistä.

Erityistä huomiota on kiinnitettävä kieltoalueisiin, ICCAT:n suosituksessa 12-03 olevassa 21-26 kohdassa määriteltyihin kalastuskausiin ja sellaisten laivastojen toimintaan, joihin sovelletaan poikkeuksia.

1.3 Tarkastustehtävät merellä

1.3.1 Yleiset tarkastustehtävät

Jos kalastusaluksella tai millä muulla tahansa aluksella on kuolleita kaloja, virkamiesten on aina varmistettava, pidetäänkö kaloja aluksella laillisesti. Virkamiesten on aina tarkastettava kaikkien aluksella olevien kalalajien määrät varmistaakseen, että sivusaaliita ja vähimmäiskokoa koskevia ICCAT:n sääntöjä noudatetaan.

Kun eläviä kaloja siirretään, virkamiesten on pyrittävä tunnistamaan keinot, joita osapuolet käyttävät siirrettävien elävien tonnikalojen lukumäärän arvioimiseksi ( 7 ). Jos käytettävissä on videokuvaa, virkamiehillä on oltava mahdollisuus tutustua siihen, ja virkamiesten on tarkastettava siirretyt määrät videokuvan perusteella ja tarkastettava, että videokuva noudattaa ICCAT:n suosituksen 12-03 liitteessä 9 määriteltyjä videotallennuksen vähimmäisvaatimuksia.

Virkamiesten on tarkastettava järjestelmällisesti kaikkien tarkastusten aikana

1) onko kalastusaluksilla lupa toimia (merkinnät, tunnistetiedot, lisenssit, kalastuslupa ja ICCAT-luettelot);

2) alusta koskevien dokumentaatiovaatimusten noudattaminen;

3) onko kalastusalukset varustettu toimivalla alusten satelliittiseurantajärjestelmällä ja noudatetaanko satelliittiseurantajärjestelmän tietojen toimittamista koskevia vaatimuksia;

4) ettei kalastusalus toimi kalastuskieltoalueella ja että se noudattaa kalastuskieltokausia;

5) kiintiöiden ja sivusaaliiden enimmäismäärien noudattaminen;

6) aluksella olevien saaliiden kokojakauma;

7) aluksella olevien saaliiden fyysiset määrät ja tarjontamuoto;

8) aluksella olevat pyydykset;

9) tarkkailijan läsnäolo, jos tämä on oleellinen tieto.

Virkamiesten on havainnoitava laittomia, ilmoittamattomia ja sääntelemättömiä kalastustoimia sekä tonnikalojen etsintään käytettäviä ilma-aluksia ja helikoptereita ja raportoitava niistä.

1.3.2 Siirtotoimia koskevat tarkastustehtävät

Virkamiesten on tarkastettava järjestelmällisesti

1) siirtoa koskevaan ennakkoilmoitukseen liittyvien vaatimusten noudattaminen (mahdollisuuksien mukaan);

2) onko lippuvaltio antanut kullekin siirtotoimelle lupanumeron 48 tunnin kuluessa siirtoa koskevan ennakkoilmoituksen toimittamisesta ja ilmoittanut tämän numeron tapauksen mukaan kalastusaluksen, tonnikalarysän tai viljelylaitoksen päällikölle;

3) ICCAT:n siirtoilmoitusta koskevien vaatimusten noudattaminen;

4) onko aluksella oleva ICCAT:n alueellinen tarkkailija allekirjoittanut siirtoilmoituksen ja onko se toimitettu hinausaluksen päällikölle;

5) ICCAT:n suosituksen 12-03 liitteessä 9 määriteltyjen videotallenteita koskevien vaatimusten noudattaminen.

1.3.3 Yhteisiä kalastustoimia koskevat tarkastustehtävät

Virkamiesten on tarkastettava järjestelmällisesti

1) yhteisiä kalastustoimia koskevien vaatimusten noudattaminen kalastuspäiväkirjaan kirjattavien tietojen osalta, mukaan lukien jakoperuste;

2) ovatko lippuvaltion viranomaiset toimittaneet kalastusaluksilleen yhteistä kalastustoimea koskevan luvan asetuksen (EY) N:o 302/2009 liitteessä V olevan mallin mukaisesti;

3) onko ICCAT:n alueellinen tarkkailija ollut paikalla yhteisen kalastustoimen aikana.

1.4 Saaliiden purkamisen tarkastaminen

Virkamiesten on järjestelmällisesti tarkastettava suosituksessa 12–03 vahvistettujen määräysten mukaisissa saaliiden purkamistarkastuksissa

1) onko kalastusaluksilla lupa toimia (tarpeen mukaan merkinnät, tunnistetiedot, lisenssit, kalastuslupa ja ICCAT-luettelot);

2) ovatko toimivaltaiset viranomaiset vastaanottaneet ajoissa ennakkoilmoituksen satamaantulosta saaliiden purkamiseksi;

3) onko kalastusaluksen lippuvaltion viranomaisille lähetetty selvitys purkamisesta 48 tunnin kuluessa purkamisen päättymisestä;

4) onko kalastusaluksen päällikkö lähettänyt asianmukaisen selvityksen purkamisesta lippuvaltionsa viranomaisille ja tarvittaessa satamavaltion viranomaisille 48 tunnin kuluessa purkamisen päättymisestä;

5) onko kalastusalukset varustettu toimivalla alusten satelliittiseurantajärjestelmällä ja noudatetaanko satelliittiseurantajärjestelmän tietojen toimittamista koskevia vaatimuksia;

6) alusta koskevien dokumentaatiovaatimusten noudattaminen;

7) aluksella olevat tonnikalan fyysiset määrät ja niiden tarjontamuoto;

8) aluksella olevan kokonaissaaliin koostumus, jotta voidaan varmistaa sivusaaliita koskevien sääntöjen noudattaminen ja pitkäsiima-alusten osalta asianomaisten hoitotoimenpiteiden toteuttaminen;

9) aluksella olevien tonnikalasaaliiden kokojakauma alamittaa koskevien sääntöjen noudattamisen varmistamiseksi;

10) aluksella olevat pyydykset;

11) ICCAT:n muuntokertoimien käyttö jalostetun tonnikalan painon muuntamiseksi vastaavaksi kokonaisen kalan painoksi, kun kyseessä on jalostettujen tuotteiden purkaminen;

12) onko Itä-Atlantin ja Välimeren kalastusaluksilta ja/tai tonnikalarysistä vähittäismyyntiin loppukuluttajalle tarjottu tonnikala asianmukaisesti merkitty;

13) onko Itä-Atlantilla ja Välimerellä vapapyydyksiä käyttävien alusten, pitkäsiima-alusten, käsisiima-alusten tai uisteluveneiden purkamassa tonnikalassa tapauksen mukaan asianmukaiset pyrstömerkit.

1.5 Jälleenlaivauksen yhteydessä tehtävät tarkastukset

Virkamiesten on tarkastettava järjestelmällisesti

1) onko kalastusaluksilla lupa toimia (merkinnät, tunnistetiedot, lisenssit, kalastuslupa ja ICCAT-luettelot);

2) onko ennakkoilmoitus satamaantulosta lähetetty ja sisältääkö se oikeat tiedot jälleenlaivauksesta;

3) onko jälleenlaivaavilla kalastusaluksilla, jotka aikovat jälleenlaivata, oman lippuvaltionsa ennakkolupa;

4) tarkastetaanko jälleenlaivattaviksi ennalta ilmoitetut määrät;

5) onko jälleenlaivausilmoitus toimitettu satamavaltioille 48 tunnin kuluessa satamassa suoritetun jälleenlaivauksen päivämäärästä;

6) onko aluksella asiaankuuluvat asiakirjat asianmukaisesti täytettyinä, jälleenlaivausilmoitus, tarvittavat asiakirjat, ICCAT:n tonnikalan saalisasiakirja ja jälleenvientitodistus mukaan luettuina;

7) ICCAT:n muuntokertoimien käyttö jalostetun tonnikalan painon muuntamiseksi vastaavaksi kokonaisen kalan painoksi, kun kyseessä ovat jalostetut tuotteet.

1.6 Tarkastustehtävät viljelylaitoksissa

Virkamiesten on tarkastettava järjestelmällisesti

1) onko laitoksessa asiaankuuluvat asiakirjat asianmukaisesti täytettyinä ja raportoituina (tonnikalan saalisasiakirja, jälleenvientitodistus, siirtoilmoitus, kasvatuskassiin siirtoa koskeva ilmoitus ja jälleenlaivausilmoitus);

2) onko kasvatuskassiin tehtävällä siirrolla pyyntialuksen jäsenvaltion viranomaisten myöntämä ennakkolupa;

3) oliko ICCAT:n alueellinen tarkkailija läsnä kaikkien siirtoon, tonnikalan kasvatuskassiin siirtämiseen ja nostoon liittyvien toimien aikana ja onko hän validoinut kasvatuskassiin siirtämistä koskevat ilmoitukset;

4) valvotaanko kaikkia siirtoa ja kasvatuskassiin siirtämistä koskevia toimia viljelylaitoksella vedenalaisella videokameralla, onko tarkastajilla mahdollisuus tutustua videokuvaan ja noudattaako se ICCAT:n suosituksen 12-03 liitteessä 9 määriteltyjä videotallennuksen vähimmäisvaatimuksia;

5) onko kaikkia kasvatuskassiin siirtämistä koskevia toimia valvottu ohjelmalla, jossa käytetään stereoskooppisia kameroita tai vastaavan tarkkuuden tarjoavia tekniikoita, jotta voidaan määrittää kasvatuskassiin siirrettävien kalojen lukumäärä ja paino;

6) että jäsenvaltio, jossa viljelylaitos sijaitsee, ei hyväksy tonnikalan pitämistä kasvatuskasseissa silloin, kun niiden lukumääränä ja/tai painona ilmaistu määrä ylittää lippuvaltion salliman määrän.

1.7 Kuljetuksiin ja kaupan pitämiseen liittyvät tarkastustehtävät

Virkamiesten on tarkastettava järjestelmällisesti

1) kuljetusten osalta erityisesti asiaankuuluvat kuljetusasiakirjat ja verrattava niitä kuljetettaviin fyysisiin määriin;

2) kaupan pitämisen osalta, ovatko asiaankuuluvat asiakirjat paikalla asianmukaisesti täytettyinä, asiaankuuluva tonnikalan saalisasiakirja ja jälleenvientitodistus mukaan luettuina.

2. Tarkastusraportit

1) ICCAT:n yhteisen kansainvälisen tarkastusjärjestelmän puitteissa tehtyjen tarkastusten osalta virkamiesten on käytettävä tämän liitteen lisäyksessä vahvistettua mallia.

2) Muiden tarkastusten osalta virkamiesten on käytettävä asetuksen (EY) N:o 1224/2009 76 artiklassa säädettyjä tarkastusraportteja. Tarkastusraporttien on sisällettävä liitteessä XXVII vahvistettuun asiaankuuluvaan tarkastusmoduuliin sisältyvät tiedot komission täytäntöönpanoasetuksen (EU) N:o 404/2011 ( 8 ) 115 artiklassa edellytetyllä tavalla.









Lisäys

ICCAT:N TARKASTUSRAPORTTI NRO ………

HAVAITUT VAKAVAT RIKKOMISET









LIITE III

ASETUKSEN 12 ARTIKLASSA TARKOITETTUJEN KANSALLISTEN VALVONTAOHJELMIEN SISÄLTÖ

Kansallisissa valvontaohjelmissa on määriteltävä seuraavat tekijät.

1. Valvontaresurssit

a) Henkilöresurssit

Maissa ja merellä toimivien virkamiesten lukumäärä sekä ajankohdat ja alueet, jolloin/joilla he ovat käytettävissä.

b) Tekniset välineet

Valvonta-alusten ja ilma-alusten lukumäärä sekä ajankohdat ja alueet, jolloin/joilla ne ovat käytettävissä.

c) Taloudelliset resurssit

Henkilöresursseihin, valvonta-aluksiin ja ilma-aluksiin osoitettava talousarviomääräraha.

2. Satamien nimeäminen

ICCAT:n suosituksen 12-03 mukainen luettelo nimetyistä satamista ja ajankohdista.

3. Tarkastusmenettelyt

Menettelyjen yksityiskohtainen kuvaus kaikkien tarkastustoimien osalta.

Jäsenvaltioiden on myös varmistettava, että niiden valvontaohjelmiin sisältyvät seuraavat seikat:

1. Saaliit:

a) määrä (arvio biomassasta) ja yksilöiden tarkka lukumäärä;

b) sen tarkastaminen, että pyydetyt saaliit vastaavat myönnettyä kiintiötä;

c) sen tarkastaminen, että alamittaa koskevia vaatimuksia on noudatettu, sallittu poikkeama on … prosenttia yksilöiden lukumäärästä.

2. Siirto:

a) ennakkolupa hinattaviin kasseihin ja kasvatuskasseihin tehtäviin siirtoihin;

b) hinattaviin kasseihin siirrettyjen kalojen tarkka määrä (paino) ja lukumäärä;

c) hinauksen aikainen kuolleisuus ja mitä kuolleille kaloille tehdään.

3. Viljelylaitos:

a) saaliin laillisuuden varmistaminen ja lippujäsenvaltion antama ennakkolupa;

b) lihotuskasseihin siirrettyjen kalojen tarkka määrä (paino) ja lukumäärä;

c) painonnousun arvioimiseksi toteutetun näytteenotto-/merkintäohjelman käyttö.

4. Nosto ja vienti:

a) nostettujen kalojen tarkka määrä (paino) ja lukumäärä;

b) kuuluminen ICCAT:n alueelliseen tarkkailijaohjelmaan;

c) tarkka määrä tuotetyypeittäin (muuntokertoimet ilmoitettava selkeästi).

4. Ohjeet

Virkamiehille, tuottajajärjestöille ja kalastajille laaditut selitykset ja ohjeet.

5. Viestintämenettelyt

Muiden jäsenvaltioiden nimeämien, tonnikalaa koskevasta erityisestä valvonta- ja tarkastusohjelmasta vastaavien toimivaltaisten viranomaisten kanssa sovellettavat viestintämenettelyt.









LIITE IV

TONNIKALAA KOSKEVAN KANSALLISEN VALVONTAOHJELMAN KUUKAUSITTAINEN TILANNE







A JAKSO Kansalliseen valvontaohjelmaan liittyvien tarkastusten lukumäärä Jäsenvaltio: ………. Vuosi: ….. Kuukausi: Jäsenvaltioiden alukset ja toimijat Muiden jäsenvaltioiden tai maiden alukset ja toimijat Raportoija Tarkastusten ja rikkomisten määrä YKS:n puitteissa Tarkastusten ja rikkomisten määrä YKS:n ulkopuolella Tarkastusten ja rikkomisten määrä YKS:n puitteissa Tarkastusten ja rikkomisten määrä YKS:n ulkopuolella TONNIKALAN KALASTUKSEEN HYVÄKSYTYT ALUKSET, VILJELYLAITOKSET JA TONNIKALARYSÄT Merellä Maissa Rikkomiset (1) Merellä Maissa Rikkomiset (1) Merellä Maissa Rikkomiset (1) Merellä Maissa Rikkomiset (1) Kurenuotta-alukset Pitkäsiima-alukset Muut siima-alukset Vapapyydyksiä käyttävät alukset Troolarit Hinaus-, tuki-, lisä- ja jalostusalukset Tonnikalarysät Viljelylaitokset ALUKSET, JOITA EI OLE HYVÄKSYTTY TONNIKALAN KALASTUKSEEN JA MUIHIN TOIMINTOIHIN Kalastusalukset (yhteisön kalastusalusrekisterissä) Urheilu- ja virkistyskalastusalukset Muut alukset Kuorma-autojen ja kuljetusten tarkastukset Ensimyynnin tarkastukset Vähittäiskaupan tarkastukset Ravintoloiden tarkastukset Muut tarkastukset (kuvailtava) HAVAINNOT







B JAKSO Yksityiskohtaiset tiedot rikkomisista (1) Tunnistenumero Pvm Tarkastustyyppi Alue Tarkastusraportin nro Lippuvaltio ICCAT-NRO (tai CFR tai ulkoiset merkinnät) Nimi Pyydys tai tyyppi Kuvaus Oikeudelliset viitteet Vakava rikkominen? Rikkomiseen liittyvä tonnikalan määrä LUKUMÄÄRÄ, KG Toteutetut toimet Seuraava toimi tai perustelut sille, miksi toimia ei ole toteutettu Tutkimuksen odotettu kesto Yksityiskohtaiset tiedot lainvoimaisesta tuomiosta Asian käsittely päättynyt? Huomioita (1) (2) (3) (4) (5) (6) (7) (8) (9) (10) (11) (12) (13) (14) (15) (16) (17) (18) (19) (20)







SELITYKSET (B jaksoa varten) NRO KENTTÄ KUVAUS 1 Tunnistenumero Rikkomisen yksilöllinen tunnistenumero 2 Pvm Päivä, jona tarkastus tehtiin 3 Tarkastustyyppi M – meri S – satama V – Viljelylaitos R – rysä J – jokin muu 4 Alue Kun ”M”, ilmoitetaan koordinaatit. Kun ”S”, ”V”, ”R” tai ”J”, ilmoitetaan alueen, sataman tai kunnan nimi. 5 Tarkastusraportin nro ICCAT-tarkastusraportin (tai kansallisen raportin) numero 6 Lippuvaltio Tarkastetun aluksen/toimijan lippuvaltio 7 ICCAT-NRO (tai CFR tai ulkoiset merkinnät) Tarkastetun aluksen/toimijan ICCAT-numero tai unionin alusrekisterinumero tai, jos kumpaakaan ei ole, ulkoiset merkinnät 8 Nimi Tarkastetun aluksen/toimijan nimi 9 Pyydys tai tyyppi Aluksen/toimijan tarkastushetkellä käyttämät tärkeimmät pyydykset taikka ”viljelylaitos”, ”tonnikalarysä”, ”ensimmäinen ostaja”, ”vähittäiskauppa”, ”ravintola”, ”kuljetus”, ”urheilu/virkistys”, ”muu” (kuvattava) 10 Kuvaus Kuvaus rikkomisesta 11 Oikeudelliset viitteet Oikeudelliset viitteet (EU:n lainsäädäntö ja/tai ICCAT:n suositus) 12 Vakava rikkominen? Ilmoittakaa, onko kyseessä vakava rikkominen K/E 13 LUKUMÄÄRÄ Rikkomiseen liittyvä tonnikalan määrä 14 KG Rikkomiseen liittyvä tonnikalan määrä 15 Toteutetut toimet Kuvaus kaikista tarkastuksen jälkeen toteutetuista toimista tai ”ei mitään”, jos toimia ei ole toteutettu 16 Seuraava toimi tai perustelut sille, miksi toimia ei ole toteutettu Seuraava mahdollinen suunniteltu toimi. Perustelut, jos mitään toimia ei ole toteutettu. 17 Tutkimuksen odotettu kesto Tutkimuksen ja/tai käsittelyn odotettu pituus 18 Yksityiskohtaiset tiedot lainvoimaisesta tuomiosta Sakko, seuraamus, takavarikko …. (myös määrät on ilmoitettava) 19 Asian käsittely päättynyt? K, jos asian käsittely on päättynyt, muussa tapauksessa E 20 Huomioita Yleiset huomiot